MAGYAR TESTNEVELÉSI ÉS SPORTTUDOMÁNYI EGYETEM


EDZŐ ALAPKÉPZÉSI SZAK
GYORSKORCSOLYA SPORTÁG

A sportági elmélet szóbeli (30 pont) és írásbeli (30 pont) felvételi vizsgájának témakörei
1. Az első jégre lépéstől a versenysportig. 
Mutassa be, milyen szempontokat tart fontosnak a korcsolyázás megszerettetésében, az alapok elsajátításában és a versenysport felé vezető folyamatban!
2. A gyorskorcsolyasportágak nemzetközi és hazai története. 
Ismertesse a gyorskorcsolyasportágak fejlődésének fontosabb állomásait, és mutassa be, mely hazai vagy nemzetközi sportolók, edzők munkásságát tartja példaértékűnek, és miért!
3. A gyorskorcsolyázás sportágai és eszközrendszere. 
Mutassa be a gyorskorcsolyázás különböző szakágainak alapvető sajátosságait, valamint a sportági felszerelések szerepét a teljesítményben és a biztonságos sportolásban!
4. A sportágak nemzetközi és hazai szervezeteinek felépítése, működésük. 
Mutassa be a gyorskorcsolyasportágak hazai és nemzetközi szervezeti rendszerének alapjait, és fogalmazza meg, milyen szerepet töltenek be a sportszervezetek és az edzők a sportág fejlődésében!
5. A short track versenyrendszere, jellemzői és eszközei. 
Ismertesse a short track versenyzés alapvető sajátosságait, és mutassa be, milyen technikai, taktikai és mentális képességeket tart fontosnak az eredményes versenyzéshez!
6. A hosszúpályás gyorskorcsolya versenyrendszere, jellemzői és eszközei. 
Ismertesse a hosszúpályás gyorskorcsolya versenyzésének alapvető sajátosságait, és mutassa be, milyen képességek és felkészülési tényezők befolyásolják a sportolók teljesítményét!
7. A gyorskorcsolyasportágak űzéséhez szükséges legfontosabb kondicionális képességek. 
Mutassa be, mely fizikai képességeket tartja meghatározónak a gyorskorcsolyázásban, és hogyan közelítené meg ezek fejlesztését különböző életkorú és felkészültségű sportolók esetében!
8. Az elmúlt időszak világversenyeinek és olimpiai játékainak gyorskorcsolya- és short track eredményei, magyar vonatkozásai. 
Mutasson be néhány meghatározó nemzetközi és magyar eredményt, és fejtse ki, milyen szakmai vagy emberi tanulságokat tart fontosnak ezekből egy leendő edző számára!
9. Az edző szerepe és feladatai a sportolók felkészítésében.
Mutassa be, melyek az edző legfontosabb feladatai, és milyen tulajdonságokkal rendelkezik Ön szerint egy jó edző!
10. A gyermekek és fiatalok sportolásának jelentősége.
Mutassa be, milyen előnyökkel jár a rendszeres sportolás a gyermekek testi, lelki és közösségifejlődésében!

A sportági gyakorlati vizsga feladatai short track/gyorskorcsolya korcsolyával elvégezve (90 pont)
1. gyakorlat: 2 kör korcsolyázása short track/gyorskorcsolya technikával szabályosan kimért short track pályán
2. gyakorlat: 2 körön keresztül folyamatosan lépett kanyartechnika bemutatása (8m sugarú kimért körön) egykaros karmunkával 
3. gyakorlat: szabályos rajttechnikával egyéni indulásból fél kör korcsolyázás szabályos short track pályán 
